แบงก์โน้ตส์
ฝากหน่อย
11 ส.ค. 2554

ฝากหน่อย
ประเด็นร้อนช่วงนี้หนีไม่พ้นเรื่องการวางตัว รมว.คลัง ว่าใครกันหนอ?? จะเป็นผู้เข้ามากุมบังเหียนขับเคลื่อนเศรษฐกิจ ทำให้กระจอกข่าวมีคำถามกึ่งบังคับไปยังเหล่านายแบงก์ว่าตั้งสเปกขุนคลังคนใหม่ไว้อย่างไร
 




แต่ถามไปกี่คนก็ได้คำตอบอ้อมแอ้มไม่เต็มปากเต็มคำซะที
จนมาถึงคิวของนกรู้อย่าง “เสี่ยปั้น” บัณฑูร ล่ำซำ ซีอีโอใหญ่ ธนาคารกสิกรไทย ที่ผู้สื่อข่าวยังไม่ทันอ้าปากถาม เฮียแกก็ตอบดักคอเสียเองว่า รมว.คลัง ใครจะนั่งก็นั่งไป แต่ขอฝากรัฐบาลใหม่ให้หาคนที่เหมาะสมเข้ามาดูแลกระทรวงศึกษาฯ หน่อย เพราะที่ผ่านมาเปลี่ยน รมว.บ่อยเสียยิ่งกว่าเปลี่ยนผ้าอนามัยเสียอีก 
ถามช้างตอบม้า ลีลาพลิ้วและแร๊งแบบนี้ นี่แหละ “เสี่ยปั้น” ตัวจริง